Sjednica Upravnog odbora Lokalne akcijske grupe Vuka – Dunav, održana je dana 25. rujna 2015. godine u 11.30 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 13. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 11.30 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Ivan Anušić, Općina Antunovac, p.p. Ivan Hampovčan,
3. Krunoslav Ižaković, C.U.S. d.o.o. Antunovac, p.p. Ivan Hampovčan,
4. Zdenko Đerđ, HVIDR-a Antunovac,
5. Iva Tokić, Udruga mladih „Alfa“ Antunovac,
6. Damir Maričić, OPG Maričić,
7. Snježana Brzica, OPG Brzica,
8. Nataša Tramišak, fizička osoba, Ivanovac, Antunovac,
9. Ivan Žeravica, Općina Čepin.

Utvrđuje se da je valjanu punomoć za glasanje na sjednici Upravnog odbora dostavio Ivan Hampovčan, opunomoćenik C.U.S. d.o.o., Antunovac i Općine Antunovac.

Za zapisničara je izabrana Ivana Blažević, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 12. SJEDNICE UPRAVNOG ODBORA,
2. ODLUKA O ČLANARINAMA ZA MJESNE ODBORE GRADA OSIJEKA ZA 2015. GODINU,
3. IZVJEŠTAJ O PRIJAVI NA NATJEČAJ ZA PODMJERU 19.1,
4. ODLUKA O POKRETANJU POSTUPKA PRIKUPLJANJA PONUDA ZA IZRADU LOKALNE RAZVOJNE STRATEGIJE LAG-A VUKA – DUNAV 2014.-2020.
5. ODLUKA O PRIMANJU NOVIH ČLANOVA LAG-A,
6. ODLUKA O PROMJENI ČLANA UPRAVNOG ODBORA LAG-a VUKA - DUNAV
7. RAZNO.

Ad1.: USVAJANJE ZAPISNIKA S 12. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 12. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 12. sjednice jednoglasno prihvaćen.

Ad2.: ODLUKA O ČLANARINAMA ZA MJESNE ODBORE GRADA OSIJEKA ZA 2015. GODINU

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a članovima Upravnog odbora predstavlja dopis koji je LAG Vuka- Dunav dobio od strane Grada Osijeka u kojem se predlaže da za mjesne odbore koji su pristupili članstvu LAG-a na zadnjoj skupštini, 29.05.2015. godine, smanji iznos godišnje članarine za 50%. Smanjenje iznosa godišnje članarine zatraženo je iz razloga što taj trošak nije predviđen proračunom za 2015. godinu Grada Osijeka. Predsjednica ističe da će, ako Upravni odbor donese odluku da se prijedlog Grada prihvaća, od sljedeće godine svi mjesni odbori morati uplatiti puni iznos članarine.

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o članarinama za mjesne odbore Grada Osijeka za 2015. godinu**

Ad3.: IZVJEŠTAJ O PRIJAVI NA NATJEČAJ ZA PODMJERU 19.1.

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak.

Predsjednica LAG-a upoznaje članove Upravnog odbora sa uvjetima natječaja za Mjeru 19.1. i o mogućnostima i prilikama koje LAG Vuka – Dunav ima prijavom i prolaskom na istom. Napominje da su sredstva koja bi LAG mogao dobiti prolaskom na Natječaju namijenjena isključivo izradi lokalne razvojne strategije i administrativnim troškovima ureda LAG-a. Također, napominje da je bitna kvalitetna suradnja svih jedinica lokalne samouprave koje se nalaze u sastavu LAG-a kako bi strategija bila što kvalitetnija. Također, informira članove Upravnog odbora da su neki LAG-ovi već dobili odluke o prolasku ili o ne prolasku na natječaju i napominje da se uskoro očekuje odluka o našem LAG-u, te da će biti istovremeno obavješteni po dolasku odluke.

Ad4.: ODLUKA O POKRETANJU POSTUPKA PRIKUPLJANJA PONUDA ZA IZRADU LOKALNE RAZVOJNE STRATEGIJE LAG-A VUKA – DUNAV 2014.-2020.

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a.

Predsjednica je uvod u ovu točku napravila iznošenjem Izvještaja o mjeri 19.1., u prijašnjoj točki. Napominje da je potrebno da Upravni odbor donese odluku u pokretanju postupka prikupljanja ponuda za izradu lokalne razvojne strategije LAG-a Vuka – Dunav 2014.-2020., kako bi se postupak izrade Strategije mogao započeti.

Napominje da će se pri odabiru izrađivača Strategije sastaviti radno tijelo koje će pratiti tijek izrade dokumenta.

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o pokretanju postupka prikupljanja ponuda za izradu Lokalne razvojne strategije LAG-a Vuka – Dunav 2014.-2020.**

Ad5.: ODLUKA O PRIMANJU NOVIH ČLANOVA LAG-A

Predsjednik Upravnog odbora LAG-a navodi kako su zahtjeve za članstvo u LAG-u Vuka – Dunav podnijeli:

1. Nogometni klub Vitez '92, Hrvatske Republike 0, 31216 Antunovac,
2. OPG Dino Pralija, Nikole Šubića Zrinskog 11, 31216 Antunovac,
3. OPG Ljubica Šunić, Kneza Trpimira 7, 31220 Višnjevac,
4. Domaća radinost Baglama, Braće Radića 11, 31216 Antunovac,
5. Udruga Šibica, Duga 181, Ivanovac, 31216 Antunovac,
6. Domaća radinost Čerkez, Bana Josipa Jelačića 24, 31216 Antunovac,
7. Domaća radinost Prisuda, Ivana Mažuranića 26, 31220 Višnjevac,
8. Lidija Horvat, fizička osoba, Sprečanska 39, Brijest, 31000 Osijek

Prijedlog je dan na glasovanje i jednoglasno je prihvaćen.

**Odluka o primanju novih članova LAG-a.**

Ad6.: ODLUKA O PROMJENI ČLANA UPRAVNOG ODBORA LAG-a VUKA – DUNAV

Predsjednik otvara ovu točku dnevnog reda i predaje riječ Predsjednici. Na samom početku izlaganja po ovoj točki dnevnog reda, Predsjednica upoznaje članove Upravnog odbora sa Izjavom kojom Mjesni odbor Tenja istupa iz sastava Upravnog odbora.

S obzirom da ostavkom Mjesnog odbora na mjestu člana Upravnog odbora nedostaje jedan član Odbora, članovi Odbora su se usuglasili da će iz Skupštine LAG-a kooptirati kao člana Upravnog odbora Općinu Šodolovci, Ive Andrića 1, Šodolovci, 31215 Ernestinovo, OIB: 62765405304; osoba ovlaštena za zastupanje: Mile Zlokapa, općinski načelnik.

Točka je dana na raspravu, kako rasprave nije bilo, točka je dana na glasovanje, te je jednoglasno prihvaćena.

**Odluka o promjeni člana Upravnog odbora LAG-a Vuka - Dunav**

Ad7.: RAZNO

Predsjednica LAG-a informira Upravni odbor o pristizanju Odluke za isplatu. Napominje kako su sredstva predviđena za Podmjeru 1u prva tri kvartala/izvještajna razdoblja uspješno realizirana.

Podsjeća Odbor kako je početkom 2016. godine potrebno vratiti pozajmicu Nacionalne zaklada u visini od 70.000,00 kuna.

Na završetku sastanka Predsjednica poziva sve članove Odbora na konferenciju o Dunavskoj soji koja će se održati 13. listopada 2015. godine u prostorima HGK u Osijeku.

Svi su komentari i prijedlozi jednoglasno prihvaćeni, a budući da drugih pitanja, prijedloga i komentara nije bilo, Predsjednik Upravnog odbora LAG-a Vuka – Dunav zaključio je 13. sjednicu Upravnog odbora u 12.15 sati.

URBROJ: UO/15-21

U Antunovcu, dana 25. rujna 2015.godine.

|  |  |
| --- | --- |
| Zapisničar  Ivana Blažević | Predsjednik Upravnog odbora  LAG-a Vuka - Dunav  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |